Jan Helgerud

Jan Helgerud (født 16. februar 1956 på Kongsberg) er en norsk idrettsfysiolog. Han er professor ved Institutt for sirkulasjon og bildediagnostikk (ISB) ved det medisinske fakultet (DMF), NTNU. Hans forskningsfelt er treningsfysiologi, nærmere bestemt energiomsetning, utholdenhetstrening, kraftutvikling og styrketrening.

Han har, sammen med sin kollega Jan Hoff, fått mye oppmerksomhet for «4x4»-treningsopplegget de lanserte i 2001.

Helgerud har sin utdanning fra [ og det tidligere Universitetet i Trondheim (nå integrert i NTNU). 

Han er cand.scient. (1984) i fysiologi fra NTNU i Trondheim. og tok den filosofiske doktorgraden ph.d. ved NTNU i 1996, med avhandlingen Central and peripheral limitations of aerobic endurance in distance runners : a study of physiological gender differences and similarities.

I perioden 1986–1990 var han forsker ved Norges idrettshøgskole, samtidig som han også var engasjert av Idrettshøgskolen i Trondheim. Han var landslagssjef i langrenn i Norges Skiforbund i perioden 1986-1988 og hadde i denne peroden permisjon sin forskerstilling ved Norges idrettshøgskole.NTB Tekst (20. mai 1986) Jan Helgerud tilbudt stillingen som landslagssjef langrenn 

I 1991 ble Helgerud og hans kollega Jan Hoff kontaktet av daværende kollega ved NTNU, Nils Arne Eggen. Eggen var på den tiden trener for Rosenborg Ballklub og Eggen ønsket råd fra fysiologiprofessorene. I løpet av høsten 1991 trente spillerne etter Helgerud og Hoffs 4x4-metode som ga gode resultater.

Fotballklubber som Real Madrid CF, FC Barcelona og Celtic FC har siden samarbeidet med dem. Flere treningssentre har også tatt i bruk 4x4-systemet. om Real Madrids treningssamarbeid med Hoff og Helgerud 

I 2002 etablerte Helgerud og Hoff det første egne masterprogrammet ved DMF: Master i idrettsvitenskap – retning for biologiske emner. Denne mastergraden ble høsten 2003 konvertert til den første internasjonale mastergraden ved DMF: «International master degree in Exercise Physiology and Sport Sciences».Institutt for sirkulasjon og bildediagnostikks omtale av masterprogrammet

I 2007 publiserte Helgerud resultatet av en studie som også ble omtalt i flere tidsskrifter og aviser.Universitetsavisas omtale av Dagbladet-oppslaget 

Aerob intervalltrening har vist seg å være en treningsform med positiv effekt på hjertefunksjon og -morfologi både hos friske og hjertesyke mennesker.Horg (2010), s. 41 

Det er også gjort forsøk med aerob utholdenhetstrening av oppdrettslaks, med lovende resultater. Fiskens hjertefysiologi er sammenlignbar med pattedyrs. Forsøket er et ledd i det forebyggende helsearbeidet i laksenæringen.

Helgerud har også vært gjesteprofessor ved University of California, San Diego 1999–2000 og University of Utah, Salt Lake City 2004–2005, 2009–2010 og 2014–2015.

 Bibliografi (utvalg) 
miniatyr|«Begge er intenst opptatt av trening, og begge tilhører den absolutte verdenstoppen innen sitt felt»Helgerud (t.v.) med den portugisiske fotballspilleren Cristiano Ronaldo ved Real Madrid FCs treningsanlegg i Madrid, 2010



 Referanser 

 Kilder 



 Eksterne lenker 
 Helgeruds profilside, NTNU

  Nofimas rapport om utholdenhetstrening for oppdrettslaks. Populærvitenskapelig versjon


Kategori:Fødsler i 1956
Kategori:Professorer ved NTNU
Kategori:Fysiologer
Kategori:Alumni fra NIH
Kategori:Alumni fra NTNU
Kategori:Personer fra Kongsberg kommune